Man se lyk in drein gevindArgieffoto: ER24 Die liggaam van ŉ man, vermoedelik in sy 30’s, is Dinsdagoggend in ŉ stormwaterdrein in Bloemfontein gevind. Volgens Ineke van Huyssteen, woordvoerder van ER24, het die polisie paramedici omstreeks 08:30 na die toneel in Att Horakstraat ontbied. “Plaaslike owerhede, waaronder die polisie se soek-en-reddingseenheid en die brandweer, was reeds op die toneel. Die man se liggaam is in die drein gevind. Hy was reeds dood,” het Van Huyssteen gesê. Die presiese omstandighede rakende man se dood is onbekend en word deur die polisie ondersoek.